Ka la Setemere 2000 Komiti ya Ketapele e feditše mošomo wa yona mme ya dira pegotlhalošo go Khuduthamaga ya Lekgotla la Dipolelo ka moka la Afrika Borwa ka Oktoboro 2000. Pego e ile ya amogelwa mme gwa dirwa tšhišinyo yeo e hlakanetšwego ke Lekgotla la Dipolelo Kamoka la Afrika Borwa le ba Tirelo ya Bosetšhaba ya Dipolelo go Letona la tša Bokgabo, Setšo, Saense le Thekenolotši gore a tšwele pele ka ditšhišinyo tšeo. Karabong ya gagwe, Letona Ben Ngubane o ile a fa Phanele ya Boeletši bja Thekenolotši ya Dipolelo tša Batho mošomo wa go senka tšeo di ka hlolwago ke seo le ditshenyegelo tša maiteko a go tšweletša thekenolotši ya dipolelo tša batho mono Afrika Borwa.
maitekelo ao a hlohleletšegilego go bopa bokgoni ka go Thekenolotši ya Dipolelo tša Batho le go diriša thekenolotši go godiša dipolelo tšeo di fapanego le go potlakiša tšweletšo ya dipolelo tša setšo tšeo di phaetšwego thoko.
II go thiba sekgoba seo se bulwago ke titšitale digital mme naga ye ya se šalele morago go tša tšweletšo lefapheng la Thekenolotši ya Tshedimošo le Dikgokagano.
Phanele e rata go ka hlama ditlabelotirišwa tšeo di tlago thuša go hlaola ditlapele tša bosetšhaba mme tša kgontšha ditiragatšo tša ditlapele tšeo.
i Mmušo wa bosetšhaba bjalo ka beng ba dipolelo tša semmušo, go tee le mebušo ya porofense le ya selegae le diparaseteitale bjale ka bašomiši ba mafelelo ba ditšweletšwa tša dipolelo tša go fapana tšeo di lebantšitšego kabelo ya ditirelo.
Ba tša thuto le makalatiro a thekgo ya ditšhelete ao a rwelego maikarabelo a dinyakišišo, tšweletšo le kgodišo ya bokgoni bja batho mo lefapheng la Thekenolotši ya Dipolelo tša Batho.
Phanele e ikemišeditše gore mafelelong e tšweletše intaseteri ya Thekenolotši ya Dipolelo tša Batho mono Afrika Borwa ya go swana le yeo e lego gona Yuropa ya Dipolelo tšeo di fapanego, fela e nyenyefaditšwe mme ya lekana sebopego sa dinyakwa tša mono gae. Phanele e swanetše go hlagiša pego ya yona ka Agosetose 2002.
Phanele e tla kopana kgafetšakgafetša mme e tla hlaola bakgathatema mo nakong yeo e dumelelegago. Mahlakore ao a nago le kgahlego a mengwa go ikopanya le Mokgokaganyi nakong ye nngwe le ye nngwe go hwetša tshedimošo ka botlalo.
Pegotlhalošo e dirilwe go khuduthamaga ya Lekgotla la Dipolelo ka moka la Afrika Borwa ka la 15 Fepereware 2002. Pegotlhalošo e fa mohlala wa bokgathatema bjo bo akantšwego bja Diyuniti tša Tlhamopukuntšu tša Bosetšhaba ka go tšweletšo ya Thekenolotši ya Dipolelo tša Batho mono Afrika Borwa.
Dikgopolo go tšwa go mahlakore a fe goba a fe ao a nago le kgahlego di amogelegile.